ได้ผ่าตัดซีสต์เมื่อวันที่18ธันวาคมแบบส่องกล้องเป็นถุงน้ำธรรมดา แต่เมื่อวันที่7มกราคมมีประจำเดือนและปวดท้องน้อยมากๆและมาเยอะด้วย เริ่มกินยาคุมแผงล่าสุดคือ20พฤศจิกายนจนถึง4มกราคม กิน2แผงติดเพราะตอนผ่าจะได้ไม่มีประจำเดือน หลังจากนี้ก็ให้หยุดยาคุมไปเลย อยากทราบว่ามีประจำเดือนมันผิดปกติมั้ยมาเร็วไปรึเปล่าทำไมถึงมาเยอะและปวดท้องขนานี้
สวัสดีค่ะ อาการประจำเดือนมากและปวดท้องน้อยอาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่ชนิดที่สร้างฮอร์โมน-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดหากเป็นแค่ถุงน้ำธรรมดา ไม่น่าทำให้มีเลือดออกมากผิดปกติได้เบื้องต้นแนะนำกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์